b'\n_START_ARTICLE_\nVoie ferr\xc3\xa9e d\'inter\xc3\xaat local\n_START_PARAGRAPH_\nI Frankrig er en voie ferr\xc3\xa9e d\'inter\xc3\xaat local (VFIL: "Jernbane af lokal interesse") en sekund\xc3\xa6r jernbanestr\xc3\xa6kning oprettet af en lokal administrativ enhed, der er oprettet for at betjene tyndt befolkede omr\xc3\xa5der. Disse omr\xc3\xa5der var ikke \xc3\xb8konomisk rentable for de store jernbaneselskaber, der opererede p\xc3\xa5 profitbasis._NEWLINE_Den f\xc3\xb8rste VFIL blev opf\xc3\xb8rt i 1859, og omkring \xc3\xa5rhundredskiftet havde disse str\xc3\xa6kninger deres h\xc3\xb8jdepunkt, s\xc3\xa5 der i 1913 var 17.653 km baner. Opf\xc3\xb8relserne foregik i en periode ret anarkistisk, s\xc3\xa5 det blev n\xc3\xb8dvendigt med lovgivning p\xc3\xa5 omr\xc3\xa5det, hvilket skete i 1913, hvor ogs\xc3\xa5 VFIL-navnet blev fastsat. Toppen af disse str\xc3\xa6kninger blev n\xc3\xa5et i 1928, hvor der 20.291 km skinner._NEWLINE_Under 2. verdenskrig og i \xc3\xa5rene efter blev VFIL-linjerne hurtigt af mindre betydning, og snart blev de lukket i hobetal. Nu om dage er der kun nogle f\xc3\xa5 VFIL-linjer tilbage, ofte i form af veterantogstr\xc3\xa6kninger, blandt andet R\xc3\xa9seau Albert i Somme.'